Sute de deţinuţi au ieşit ieri din închisori, mai devreme decât ar fi trebuit, din cauza condiţiilor grele din celule. Totul a fost posibil o dată cu intrarea în vigoare a legii recursului compensatoriu care prevede că pentru fiecare 30 de zile executate în celule necorespunzătoare se scad şase zile din pedeapsă. În perioada următoare, peste 1.000 de detinuți vor fi analizaţi, în comisiile de liberare condiţionată.

„E iad acolo, deci în Penitenciarul Târgșor e iad. Dacă erau 4 metri cu paturi suprapuse, două câte două”, spune Ana Maria Dumitru, proaspăt eliberată din penitenciar.

„Stăm într-o camera 20-30 de inși, în care nu avem posibilitatea să ne mișcăm”, povestește un alt deținut.

Reporter: Credeaţi că veţi fi eliberat?

Ionel Puşchiu, prospăt eliberat: Nu, nu mă aşteptam, pentru că mai aveam trei luni termen. Nu mă aşteptam. M-am trezit cu mascaţii la uşă, din pat, dormeam. Mi-au spus, fă-ţi bagajul că pleci.

Constantin, proaspăt eliberat: Mi-au spus să nu mai dau pe aici. Şi să îmi întemeiez o familie, să îmi găsesc serviciu, asta e tot ce contează în viaţă.

Urmăriți întreg reportajul în materialul video de mai sus.